cyanic-selkie/wikianc huggingface dataset:
Finnpap
Kasvun aika
Vuoden 1974 organisaatiouudistuksen yhteydessä yhdistyksen virallinen nimi muutettiin muotoon Suomen Paperitehtaitten Yhdistys – Finnpap. Jo sitä ennen yhdistyksen sähkeosoitteena oli käytetty yhden n-kirjaimen muotoa finpap, joka myös lausuttiin lyhyellä i:llä erotukseksi ruotsin kielen sanasta finpapper, hienopaperi.
Liigaploki
Seuran naisten edustusjoukkue nousi Suomen korkeimmalle sarjatasolle, SM-liigaan kaudeksi 2003–2004. Liigassa joukkue on noussut yhdeksi kärkijoukkueista. Kauden 2007–2008 alusta alkaen Ploki:n edustusjoukkue muutti nimensä Pislaplokiksi. Pislaploki nimellä pelattiin kauteen 2012–2013 saakka, jonka jälkeen seuran edustusjoukkue esiintyy nimellä LiigaPloki Pihtipudas. Nimi Ploki tulee lauseesta: Pihtiputaan lentopallo on kovassa iskussa.
Benedikt Staubitzer
Alppihiihdon maailmancupissa Staubitzer kilpaili ensimmäisen kerran Kranjska Goran suurpujottelussa maaliskuussa 2012. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 15:s. Parhaimmillaan hän on sijoittunut 11:nneksi Hinterstoderin suurpujottelussa helmikuussa 2016.
Svante Lundgren
Vuosina 2012 ja 2013 Lundgren oli vierailevana tutkijana Lundin yliopistossa. Vuonna 2017 hän palasi Lundiin, jossa hän toimii muun muassa tutkijana Lähi-idän tutkimuksen keskuksessa (Center for Middle Eastern Studies).
Lounais-Suomen aluehallintovirasto
Peruspalvelut, oikeusturva ja luvat
Peruspalvelut, oikeusturva ja luvat -vastuualueella työskentelee noin 60 henkilöä, ja sitä johtaa Pirkko Pakkala.
Viljo Huttunen
Elämä ja ura
Huttusen näytteli muun muassa Eskon ja Topiaan osat Aleksis Kiven näytelmässä Nummisuutarit sekä Juhanin, Simeonin ja Aapon osat Kiven Seitsemässä veljeksessä. Hänen roolejaan olivat niin ikään Tolari kansannäytelmässä Tukkijoella ja Daniel Hjortin nimiosa.
Kalam
Sana esiintyy Koraanissa kolme kertaa viittaamassa Jumalan puheeseen. Tämä johti keskusteluun Jumalan puheen luonteesta ja siitä, oliko Koraani Jumalan puheena luotu vai ei. Näin kalam sai seuraavan merkityksensä, ja sillä alettiin tarkoittaa spekulatiivista skolastista teologiaa. iIm al-kalām tarkoitti sen jälkeen islamilaista teologiaa, joka erosi filosofiasta (falsafah) siten, että se keskittyi Jumalaan ja muodostui osaksi uskonoppineiden koulutusta. Vielä myöhemmin sillä alettiin ymmärtää myös väittelymetodia. Väittelyä harjoitettiin yleensä kuviteltua vastustajaa vastaan. Esikuva saatiin Aristoteleen dialektiikkaa koskevista teoksista, joita käännettiin arabiaksi, varsinkin teoksesta Topiikka.
Lapin aluehallintovirasto
Lapin aluehallintovirasto (AVI) aloitti toimintansa vuoden 2010 alussa korvaten Lapin lääninhallituksen.
Itä-Suomen aluehallintovirasto
Entisen läänijaon mukaan alue koostuu entisen Mikkelin läänin (pois lukien Heinolan seutu), entisen Kuopion läänin ja entisen Pohjois-Karjalan läänin alueista.
Westland Wapiti
Bristol Jupiter -tähtimoottori oli 9-sylinterinen ja teholtaan 420 hv (313 kW). Myös Armstrong Siddeleyn valmistamat Panther sekä Jaguar -moottorit olivat käytössä eri versioissa. Wapiti Mk. III:n huippunopeus oli 225 km/h ja lakikorkeus 6 250 m. Toimintamatka oli 1 062 km.
Mariachi
Mariachilaulujen sanoitukset vaihtelevat rakkaudesta politiikkaan ja vallankumoukseen. Tunnetuimpia mariachikappaleita ovat ”Cielito lindo” ja ”Jalisco”.
Stormlord
Stormlord on vuonna 1991 perustettu extreme epic metalia (black metalin ja eeppisen metallin yhdistelmä) soittava italialainen yhtye, jonka perustivat basisti-laulaja Cristiano Borchi ja kitaristi Claudio Di Carlo yhdessä rumpali Riccardo Montanarin kanssa. Yhtyeen kappaleet ammentavat aiheensa fantasiasta, kauhusta ja antiikin eeppisistä tarinoista ja olennoista.
András Szerafininpoika
András Szerafininpoika oli unkarilainen aatelinen, jolla oli useita korkea-arvoisia luottamustehtäviä  Unkarin kuninkaiden Andreas II:n sekä Béla IV:n aikana. András oli Transilvanian viimeinen voivodi, jonka kuningas Andreas II nimitti.
Valentin Gluško
Kylmä sota alkaa
Kesäkuusta 1945 joulukuuhun 1946 Gluško vieraili Saksassa tutkien Saksan ohjustekniikkaa. Hän oli aloittamassa saksalaisten ohjusinsinöörien avustamana V-2-ohjusten moottoreiden piensarjatuotannon.
Frank Steunenberg
Murha
Steunenberg joutui salamurhan uhriksi Caldwellin-asuntonsa ulkopuolella joulukuussa 1905. Välittömästi pidätettiin Harry Orchard, jonka liittolaisiksi epäillyt Bill Haywood, Charles Moyer ja George Pettibone poliisi otti kiinni helmikuussa 1906.
Kalevipoeg
Kalevipoeg (suoraan suomennettuna Kalevin poika) on Viron kansalliseepos, jonka Friedrich Reinhold Kreutzwald on kirjoittanut virolaisen kansanrunouden pohjalta. Sen päähenkilö on Kalevin ja Lindan poika Kalevipoeg, joka suorittaa erilaisia sankaritekoja.
John Hamilton Roberts
Dieppe
Vastuuntuntoinen Roberts hyväksyi hiljaisesti Dieppestä aiheutuneet seuraukset. Sodan loputtua 1945 hän liittyi Brittiläisen kansainyhteisön sotauhrien haudoista huolehtivaan komissioon. Lopullisesti hän jäi eläkkeelle 1950 ja muutti Englannin kanaalissa sijaitsevalle Jersey-saarelle, missä kuoli 17. joulukuuta 1962.
Tummalahnanruoho
Tummalahnanruoho (Isoëtes lacustris) on lahnanruohokasvien heimoon kuuluva, veden alla kasvava erillisitiöinen vesisanikkainen.
Suomalainen Nuija
Jyrkimmän linjan jäsenet erosivat yhdistyksestä 1879 ja perustivat K. P. T. -nimisen yhdistyksen. 1900-luvun alussa vähemmistöön jääneet "perustuslailliset" perustivat oman Ylioppilaiden Keskusteluseuran. Poliittisesti Suomalainen Nuija ja sen Raataja-lehti edustivat suomalaisen puolueen vasemmistoa, joskin vasemmistolaisimmat siirtyivät sosialidemokraatteihin. Yhdistyksen toiminta hiipui ensimmäiseen maailmansotaan mennessä. .
Historialliset teoriat ihmisroduista
Hans Günterin luokitus
Jaottelun tiedetään olleen yleisesti voimassa ainakin 1970-luvulle. Pääasiassa tämän määritelmän pohjalta kansallissosialistinen Saksa kehitti oman rotuoppinsa.
Wilhelm Ostwald
Ostwald arvosteli kielitieteen harjoittamista. Hän ei pitänyt sitä tieteenä ollenkaan. Lauri Hakulinen on esittänyt tähän arvostelunsa kirjassa Kielen opissa.
Actaletidae
Actaletidae on hyppyhäntäisten heimo, joka sisältää 12 kuvattua lajia.
Lárnaka
Lárnaka on Kyproksen neljänneksi suurin kaupunki. Se on saaren tärkeimpiä satamia Limassolin ohella ja merkittävä turistikohde. Kaupungin lähellä sijaitsee Kyproksen tärkein lentokenttä, Lárnakan kansainvälinen lentoasema.
Maantiede
Lárnaka sijaitsee Kyproksen kaakkoisrannikolla. Etäisyys Lárnakasta pääkaupunki Nikosiaan on noin 45 kilometriä, Famagustaan noin 43 kilometriä, Limassoliin noin 67 kilometriä ja Páfokseen noin 132 kilometriä. Kaupungin eteläpuolella sijaitsee suuri suolajärvi, Lárnakan suolajärvi. Lentoasema sijaitsee kaupungista nähtynä suolajärven toisella puolella, noin neljän kilometrin päässä keskustasta.
Luzzasco Luzzaschi
Luzzaschi syntyi Ferrarassa, jossa hän todennäköisesti vietti koko elämänsä. Luzzaschi muistetaan parhaiten madrigaalien säveltäjänä. Hän toimi herttua Alfonso II:n hoviurkurina.
Turkin korruptioskandaali 2013
Asian tutkinta alkoi tiistaina 17. joulukuuta 2013, kun poliisi pidätti useita Turkin hallituksen ja Oikeus ja kehitys -puolueen keskeisiä henkilöitä. Pidätettyihin kuului muun muassa sisäministeri Muammer Gülerin, talousministeri Zafer Caglayanin ja ympäristöministeri Erdoğan Bayraktarin pojat. Ministerit erosivat virastaan skandaalin seurauksena. Bayraktarin poika laskettiin sittemmin vapaaksi ilman syytettä. Pidätettyinä olivat myös Halkbankin toimitusjohtaja Suleyman Aslan sekä azerbaidžanilainen liikemies Reza Zarrab.
Apollo 8
Valmistautuminen ja laukaisu
Apollo-alus ja kantoraketin kolmas, viimeinen vaihe Saturnus IVB kiersivät 12 minuuttia laukaisun jälkeen matalalla paikoitusradalla Maata suunnitelman mukaan. Ensimmäisenä jännitettiin, käynnistyykö S-IVB-vaihe toisen kerran niin että alus lähtee matkaan kohti Kuuta. Miehittämättömässä testissä SIV-B ei ollut käynnistynyt toista kertaa. Kolmannen vaiheen toinen poltto eli nk. TLI onnistui ja lähetti aluksen kohti Kuuta. Polton jälkeen S-IVB irrotettiin aluksesta. Nyt Apollon komento/huoltoalus CSM oli matkalla kohti Kuuta nopeudella 10 822 m/s. Tämä oli hiukan alle pakonopeuden 11 200 m/s mutta silti miehitetyn lennon nopeusennätys Maan suhteen. Alus pantiin pyörimään hitaasti akselinsa ympäri lämpötilan tasaamiseksi, sillä avaruudessa on Maan etäisyydellä auringonpaisteessa kuuma ja varjossa kylmä. Jos näin ei olisi tehty, aluksen happi ja polttoaine olisivat saattaneet karata säiliöistä, ja lämpökilpi rikkoutua. Ensi kertaa ihminen näki koko Maan yhdellä silmäyksellä. Miehistö läpäisi Van Allenin säteilyvyöhykkeet, ja sai säteilyä lennon loppuun mennessä vain 1,6 milligraytä. Kun astronautit irrottivat turvavyöt, painottomuudessa liikkuminen aiheutti avaruussairauden. Borman voi erittäin pahoin. Borman voi vielä aamulla pahoin ja oksensi ohjaamoon, ja kärsi ripulista. Oksennus leijui pieninä pallosina. Bormanin sairaus johtui vaikeudesta sopeutua painottomuuteen, vaikka Borman veikkasi syyksi unilääkettä tai flunssaa. Astronautit eivät nähneet pitkään aikaan Kuuta aluksestaan aluksen ikkunoiden pienuuden ja asennon takia. Jos kuu olisi näkynyt, se olisi näyttänyt astronauteista kapealta sirpiltä. Puolimatkassa astronautit korjasivat aluksen kurssia onnistuneesti.
Paluu
Apollo 8 laskeutui mereen pimeässä laskuvarjojen varassa 27. joulukuuta 1968 onnistuneen lennon jälkeen. Miehistön ja moduulin poimi merestä lentotukialus USS Yorktown. Laskeutuminen tapahtui niin tarkasti, että lentotukialuksen oli väistettävä.
Kalle Paananen
Paananen sai pronssia Viipurin EM-kilpailuissa 1933. Helsingin MM-kilpailuissa 1934 hän joutui keskeyttämään. Paananen ei selviytynyt Helsingin vuoden 1935 EM-kilpailuissa mukaan päätösmatkalle 10 000 metrille.
Konsonantti
Konsonanttien pääryhmät ovat resonantit ja obstruentit.
Ääntötapa
Resonantit muodostetaan avauman avulla:
Soinnillisuus
Konsonanttien soinnillisuus syntyy siten, että samaan aikaan kun johonkin em. ääntämispaikoista muodostetaan sulku tai supistuma äänihuulet värähtelevät. Resonantit ovat tavallisesti aina soinnillisia, mutta esimerkiksi yhdessä suomen sukukielistä, mokšassa, esiintyy soinniton  r- ja   l-äänne.
Konsonanttiäänteet kansainvälisessä foneettisessa aakkostossa
Lisäksi on olemassa kaksoisartikuloidut pulmoniset konsonantit: Ja myös affrikaatat:
Charanga
Charanga tarkoittaa kuubalaista yhtyettä, joka koostuu pianosta, jousisoittimista, laulajasta, huilusta ja lyömäsoittimista. Termillä tarkoitetaan myös tällaisen yhtyeen esittämää musiikkia. Pitkäaikaisimpiin charanga-yhtyeisiin kuuluu Orquesta Aragón, joka perustettiin vuonna 1939 ja toimii yhä.
Charles Griffes
Ranskalaisten impressionistien lisäksi Griffesin tuotantoon vaikutti myös venäläisten säveltäjien, kuten Aleksandr Skrjabinin musiikki. Griffesin tunnetuimpia sävellyksiä ovat muiden muassa The White Peacock (alun perin pianolle 1915, orkestroitu 1919), sävelruno The Pleasure Dome of Kubla Khan (1912, rev. 1916), pianosonaatti (1917–1918, rev. 1919) ja "runo huilulle ja orkesterille" (1918).
Shibuya-kei
pienoiskuva|Shibuya yöllä Shibuya-kei (, ’Shibuya-tyyli’) on Japanissa etenkin 1990-luvun loppupuolella suosiota nauttinut popmusiikin tyylisuunta. Se sai alkunsa Tokion trendikkäässä Shibuyan kaupunginosassa, jossa toimi lukuisia vaate- ja levykauppoja. Nimitys viittaa pikemminkin tunnelmaan, johon liittyy urbaani katukulttuuri eri piirteineen, kuin tarkasti määriteltyyn indie popin tyyliin.
Raoul Bova
Bova suoritti asepalveluksensa "Bersaglierielissa" ja opiskeli ISEF:ssä, mutta jätti koulun kesken päätettyään pyrkiä näyttelijän uralle. Hän aloitti uransa tv-elokuvasta Una storia italiana ja sen jälkeen hän teki ensimmäisen elokuvaroolinsa elokuvassa Piccolo grande amor. Hänestä tulikin nopeasti suosittu tähti Italiassa, mutta hän kyllästyi nopeasti seksisymbolin osaan ja alkoi tehdä syvällisempiä rooleja. Sen jälkeen hän on näytellyt muun muassa terroristia ja pyhimystä. Lopulta hän sai Lorenzon roolin italianturkkilaisen Ferzan Özpetekin ohjaamassa elokuvassa Katseet ikkunassa. Elokuva nosti hänet seksisymbolin roolista arvostetuksi näyttelijäksi. Sittemmin hän on näytellyt paljon myös englanninkielisissä elokuvissa, muun muassa Toscanan auringon alla, jonka pääosassa oli Diane Lane. Hän on tehnyt näyttelemisen lisäksi myös alastonkalenterin vuonna 2000. Yksityiselämässään Bova on naimisissa ja kolmen lapsen isä.
Telesina
Telesinan sukulaispelit
Americana on lähes samanlainen peli kuin Telesina, mutta vain ilman Vela-korttia. Telesina muistuttaa myös Sököä, mutta eroaa kuudella kortillaan sekä neljän suoran ja värin poistamisella.
Jõgeva
Urheilu
Jõgevalla on salibandyseura Jõgeva SK Tähe.
Kempeleen vaakuna
Kun laki kunnanvaakunoista oli annettu 8. huhtikuuta 1949, saivat myös maalaiskunnat oikeuden käyttää vaakunaa. Vaakunat suunniteltiin kaikkiaan 466 maalaiskunnalle (vain kolme kuntaa, Koijärvi, Pielisensuu ja Uudenkaupungin maalaiskunta eivät ehtineet koskaan saada omaa vaakunaansa ennen lakkauttamistaan), ja viimeisenä kunnista sisäministeriö vahvisti oman vaakunansa Kempeleen kunnalle 24. marraskuuta 1969. Kempeleen kunnanvaltuusto oli hyväksynyt vaakunakuvauksen aiemmin samana vuonna 10. lokakuuta, joskin valtionarkisto oli tehnyt myöhemmin siihen pienen korjauksen.
Flanderin kreivikunta
Pax romana
Kristinusko oli vielä hyvin heikoissa asemissa Maximianuksen ja Diolectianuksen aikana. Kuitenkin vuonna 445 Clodion le Chevelu, joka oli alueen frankkien johtaja ja roomalaisten voittaja valloitti tämän alueen Tournaita ja Cambraita myöten. Tätä valloitusta seurasi Attilan suosittamat ryöstöt ja valloitukset vuonna 449. Tällöin olivat kuitenkin latinan vaikutuksesta hävinneet kelttiläiset kielet, paitsi alueen pohjoisosassa. Alueen vauraus ilmeni voimakkaana väestönkasvuna, joskin invaasiot olivat alituisena uhkana.
Alkuvaihe (866–879)
Tässä historiallisessa tilanteessa tuli esiin Baudouin, ensimmäinen Flanderin kreiveistä. Omaten markiisin tittelin, hän oli tehtäviltään lähinnä rajakreivi. Hänen asemansa ja varallisuutensa kasvoivat lähinnä hänen vuonna 863 solmimastaan avioliitosta Judit Flanderilaisen, Kaarle Kaljupään tyttären, kanssa. Baudouin käytti valtaansa lähinnä Flanderin ”sydänalueella”, Bruggen kreivikunnassa, Gentissä ja Memposcissä (nykyisin Bergues). Nämä alueet yhdistettiin yhdeksi Flanderin kreivikunnaksi hänen seuraajansa aikana. Baudouinin kuollessa vuonna 879 vallan periytyminen sai kuninkaallisen vahvistuksen. Tämä sama perhe säilytti valtansa Flanderin kreivikuntaan aina vuoteen 1280 saakka.
Slash (kirjallisuus)
Slash tarkoittaa fan fiction -tarinaa, joka keskittyy miesten välisiin romanttisiin tai eroottisiin ihmissuhteisiin. Myös miesten välisiä ihmissuhteita käsitteleviä fan art - eli fanitaide-piirroksia nimitetään slashiksi. Slashiin lasketaan myös naisten välisistä eroottisista suhteista kertovat tarinat, joita kutsutaan myös termillä femslash. Slash-tarinoihin lainatut henkilöhahmot esitetään alkuperäisissä televisiosarjoissa ja elokuvissa yleensä heteroseksuaaleina, mutta tarinoiden kirjoittajat tulkitsevat esitetyt vihjeet tietoisesti homoeroottisiksi. Vastakarvaan tulkitsemisessa auttaa lähteen monitulkintaisuus, jolloin katsoja voi työskennellä yhtä lailla homo- kuin heteroerotiikkaakin kohti.
Miehen mysteeri
Naiset voivat myös kokea miehen mysteerinä, joka on yritettävä ratkaista. Toista sukupuolta ei ymmärretä, joten heillä täytyy ”leikkiä” ratkaisun löytämiseksi. Jos kirjoittaja on kriittinen tekstejään kohtaan, hänen voi olla vaikeampi kirjoittaa naishahmoista, koska realismi iskee vastaan. Kun kirjoittajalla ei ole oikeaa tietoa miehen aivoituksista, voi hahmojen irrationaalinen käyttäytyminen mennä miehisen mysteerin suojaamana läpi.
Slashin vastustus
Jotkin harrastajat eivät lue slashia koska he eivät yksinkertaisesti näe sitä asiaan kuuluvana. Slash on kuitenkin loppujen lopuksi tarinankerrontatapa, joka vaatii useimmiten runsaasti tarkoituksellista alkuperäislähteen “väärinlukemista” ollakseen lähestulkoonkaan uskottavaa. Jos harrastaja ei voi tai halua luopua epäuskostaan slashin epärealistisuutta kohtaan, voi hän valintojensa kautta jättää tämän ilmiön kokonaan väliin.
Jo slashin syntyvaiheessa sillä oli paljon vastustajia, koska slash-tarinoiden ajateltiin sotivan hahmojen karaktarisaatiota vastaan. Vastuksen syynä voi olla myös moraalinen närkästys tai kyvyttömyys slashin vaatimaan ”väärään” tulkintaan.
Baltian jääjärvi
Jääjärven alku (18 000–16 000 vs)
Itämeren jäätikkövirran kärkikielekkeen reuna on sijainnut vielä noin 18 000–17 000 vs Tanskan saarilla ja Saksan ja Puolan nykyisellä rannikkoalueella mantereen päällä. Tästä tilanteessa ovat muodostuneet monet Tanskassa esiintyvät reunamuodostumat, joiden ajoituksiin arvio perustuu. Jääkauden kylmin vaihe oli jo taittunut, ja mannerjäätikön eteläosissa on jäätikkö alkanut sulaa kesäisin enemmän jäätä kuin mitä on talvella ehtinyt virrata uutta jäätä niiden tilalle. Noin 17 000 vs on jäätikön reuna kulkenut Sjællandin yli, mutta jo muutaman vuosisadan jälkeen on Beltinmerellä ollut jo avovettä. Baltian jääjärven lounaisraja on kulkenut Jyllannin kaakkoisrannoilla, Tanskan salmissa sijaitsevien saarten Fynin ja Sjællandin etelärannoilla sekä Vähän-Beltin, Ison-Beltin ja Juutinrauman salmien kapeikoissa. Jäätikön reuna on lopulta ylittänyt Arkonan altaan Bornholmin saaren länsipuolelta. Jäätikön eteen on siten muodostunut matala ja kapea jääjärvi. Sen eteläranta on paljastunut Tanskasta Saksan Oderinhaffin yli Puolaan Veikselinhaffiin ja Kuurinhaffiin asti, missä Oderin virtauskielekkeen (engl. Oder Ice Lobe) ja Masurian virtauskielekkeet (engl. Mazury Ice Lobe) vielä ulottuivat rannikolle asti.
Suomenlahti ja Laatokka liittyvät jääjärveen (14 000–13 000 vs)
Mannerjäätikön sulaminen on sen etelä-, kaakkois- ja itäreunoilla ollut lähes yhtä voimakasta, sillä mannerjäätikön reuna on seuraavan tuhannen vuoden aikana perääntynyt sieltä yhtä paljon. Baltian jääjärveen on yhtymässä pitkä Suomenlahden painauma, joka on tänä aikana alkanut paljastua jäätikön alta. Sekä Karjalankannas että Laatokan allas ovat alkaneet vapautua jäätikön alta, mutta Laatokan jääjärvi ei ole vielä yhtynyt Baltian jääjärveen. Suomen nykyrannikko ei ehdit vielä tällä kaudella paljastua jäätikön alta. Samaan aikaan on Keski-Viron alankoalue ollut kohoamassa ylemmäksi ja Peipsijärvi on kuroutunut irti Vörtsjärven lahdesta. Nyt on vuorostaan ollut Võrtsjärven vuoro muodostaa kapenevan lahden pohjukan. Peipsijärvi on muodostanut lyhytikäisen jääjärven, mutta sille on sitten muodostunut uusi yhteys Baltian jääjärveen Suomenlahden pohjukassa.
Salpausselät ja Keski-Ruotsin reunamuodostumat syntyvät
Baltian jääjärven pohjoisrannat ovat olleet jäätikköä ja niitä on esiintynyt itäisessä Keski-Ruotsissa, Ahvenanmaan ja Saaristomeren eteläpuolella, Etelä-Suomessa sekä Karjalankannaksella ja Pietarin ympäristössä. Niissä muodostuneet Keski-Ruotsiin ja Etelä-Suomeen reunamuodostumat tunnetaan hyvin, mutta jääjärven pohjalle syntyneet muodostumat ovat monin paikoin tuntemattomia. Mannerjäätikkö on yleensä päättynyt matalaan veteen paitsi varsinaisen Itämeren altaassa, jossa on ollut satoja metrejä syvää.
Otho
Keisarina
Galban murhan jälkeen Otho meni illalla 15. tammikuuta senaatin puheille. Koska molemmat konsulit olivat kuolleet, kaupungin prefekti kutsui senaatin koolle. Otho piti senaatille puheen, jossa hän vakuutti, ettei ollut halunnut keisariksi, vaan että joukot olivat valinneet hänet tehtävään. Senaatin oli pakko hyväksyä Othon keisarius. Otholle myönnettiin arvonimi Imperator Caesar Augustus. Senaatti päätti myös, että Otho olisi ehdokkaana konsuliksi, saisi tribuunin oikeudet ja pontifex maximuksen viran. Kaikki nämä kolme olivat vielä ainakin teoriassa kansan päätettävissä, ja Othon oli odotettava virallisia kansankokouksien äänestyksiä. Otholla ei ilmeisesti ollut kiire. Konsuliviran hän otti vastaan 26. tammikuuta, tribuuninoikeudet 28. helmikuuta ja pontifex maximuksen viran vasta 9. maaliskuuta.
Vitellius
Othon tilanne oli erittäin tukala sen jälkeen kun vihollisen armeija oli päässyt Italiaan ja Tonavan legioonat eivät olleet vielä päässeet perille. Kaikesta huolimatta Othon upseerit saavuttivat Caecinasta joukon voittoja. Annius Galluksen johtamat kolme pretoriaanikohorttia, Vestricius Spurinnan johtamat kaksi pretoriaanikohorttia ja Legio I Adiutrix löivät Caecinan takaisin Cremonaan. Otho lähti itse Roomasta 14. maaliskuuta mukanaan kaikki saatavilla olleet joukot. Mukaansa hän otti kaikki epäluotettavina pidetyt senaattorit, jotka jätettiin Mutinaan, jossa heitä voitiin pitää silmällä. Otholla oli ehkä noin 15 000 sotilasta. Caecinalla oli selvä ylivoima, ja huhtikuun alussa hän sai kuulla, että Valens oli myös raivannut tiensä Italiaan. Caecina päätti toimia, ennen kuin hänen kilpailijansa pääsisi paikalle. Caecina yritti saada Othon joukot väijytykseen Ad Castoresissa, noin 12 roomalaisen mailin päässä Cremonasta. Juoni kuitenkin kostautui, ja Caecina kärsi uuden tappion. Otho oli selvästi alakynnessä, kun Valensin joukot pääsivät Cremonaan. Paikalle alkoi kuitenkin saapua Pannoniasta tulleita joukkoja, mutta Moesian legioonat pääsisivät paikalle vasta kuukauden päästä.
Paide
pienoiskuva|[[Nelikopteri|Nelikopterilla ilmasta kuvattu video Paidessa]] Paide on historiallinen kaupunki ja Järvamaan maakunnan keskus Keski-Virossa.
Arabialainen musiikki
Musiikkimuotoja
Arabialaiseen musiikkiin kuuluu useita musiikkimuotoja. Koraanin resitaatio on yhdentyyppistä uskonnollista musiikkia. Naubat eli waslat ovat vanhaa taidemusiikkia, jossa useita erilaisia sävellyksiä on liitetty kokonaisuuksiksi, joissa erimuotoiset kappaleet seuraavat toisiaan määrätyssä järjestyksessä. Kappaleet ovat samassa tai lähes samoissa maqameissa. Andalusian naubat ovat tunnetuimpia, ja niitä soitetaan edelleen perinteisessä muodossaan Marokossa, Algeriassa ja Tunisiassa. Andalusiasta on myös peräisin vanha musiikkimuoto muwaššah. Kairosta lähtöisin oleva baladi-soitinmusiikki on yhä hyvin suosittua esimerkiksi viihdemusiikkina ja yökerhoissa. Se voi käyttää pohjanaan kansanlaulua, joka on muokattu kokonaan uudelta. Baladia esitetään usein saksofonilla ja sähköuruilla, tabla-rummun säestyksellä, ja se liittyy kiinteästi raqs sharqi -tanssiin. Taqasim on muodoton soitinimprovisaatio, joka muistuttaa koraaniresitaatiota. Se alkaa verkkaisesti ja huipentuu nopeisiin virtuoosimaisiin kuvioihin. Mawwal eli layali on rikasta lauluimprovisaatiota.
David Lund
Elämäkerta
Runousopin professorinvirkaan astuessaan Lund piti 1691 johdantopuheen, joka ilmestyi myös painettuna. Literarum humaniorum seriis cultoribus et admiratoribus sinceris (Humanistisen kirjallisuuden vakaville ystäville ja aidoille ihailijoille) esitti, ettei ihminen ole luonnostaan täydellinen, mutta runouden ansiosta ihmissuku tuli tietoiseksi omasta tilastaan ja alkoi inhota eläinten kaltaista harhailua, liittyi yhteen ja perusti kaupunkeja. Lisäksi hän jatkoi, että ”runoilijat ovat olleet ensimmäisiä, varhaisimpia ja parhaimpia kaikkien hyveiden, kaikkien taitojen ja tieteiden ja kaiken oppineisuuden opettajia.”
Linjataktiikka
thumb|400px|Linjataktiikkaa Fontenayn taistelussa 1745. Van Blaerenberghen maalaus
Suomen naisten jalkapallomaajoukkue
Palloliitto perusti naisten maajoukkueelle vuonna 2014 oman kunniakerhon, Helmet.
EM-kisat Suomessa 2009
Suomen turnaus alkoi loistavasti. Avausottelussa Suomi voitti ennakkosuosikkina otteluun lähteneen Tanskan Maija Saaren maalilla 1–0 vaikka Tanska hallitsi varsinkin ottelun ensimmäistä jaksoa. Suomi varmisti alkulohkon voiton jo toisessa ottelussaan, kun se kaatoi Alankomaat 2–1 kahdella Laura Österberg Kalmarin osumalla. Alkulohkon merkityksettömässä päätösottelussa Suomi kärsi tappion Ukrainalle lukemin 0–1. Turussa pelatussa puolivälierässä Suomi sai vastaansa Englannin. Englanti siirtyi johtoon vartin pelin jälkeen eikä enää luopunut siitä. Lopulta se voitti ottelun 3–2 ja eteni lopulta aina finaaliin saakka.
EM-kisat Ruotsissa 2013
Suomi joutui kovatasoiseen A-lohkoon, jossa pelasivat Ruotsi, Italia, Tanska ja Suomi. Suomi pelasi kaksi tasapeliä ja jäi lohkonsa viimeiseksi.
Uyoku dantai
Uyoku dantai (, suom. "oikeistoryhmät") ovat japanilaisia kansallismielisiä ja oikeistopopulistisia ryhmiä.
Yksikkömatriisi
Yksikkömatriisin ominaisuuksia
jos A on säännöllinen. Identiteettimatriisin determinantti on 1. Identiteettimatriisi on selvästi ortogonaalinen. Identiteettimatriisin i:s sarake on yksikkövektori ei. Nämä yksikkövektorit ovat identiteettimatriisin ominaisvektorit. Niitä vastaava ainoa ominaisarvo on 1, jonka kertaluku n×n -identiteettimatriisilla on n. Myös n×n -identiteettimatriisin jälki on n. Identiteettimatriisi on yksi binäärimatriiseista.
Ilona Slupianek
Vuonna 1981 Slupianek voitti toistamiseen sisäratojen Euroopan mestaruuden (tulos 20,77 m) ja maailmancupin (20,60 m). Ateenan EM-kilpailuissa 1982 hän voitti toisen ulkoratojen Euroopan mestaruutensa tuloksella 21,59 m. Kuten neljä vuotta aiemmin, myös tällä kertaa Slupianek oli loppukilpailussa ainoa 21 metrin ylittäjä. Viimeisen arvokisamitalinsa, MM-pronssia hän saavutti Helsingin MM-kilpailuissa 1983 tuloksella 20,56 m jättäen Nunu Abašidzen yhdellä senttimetrillä mitalisijojen ulkopuolelle.
Tatjana Kolpakova
Tatjana Kolpakova avioitui kolmiloikan sisäratojen Euroopan-mestarin Šamil Abbjasovin kanssa.
Tetris
Vastaanotto
Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Liittovaltion hallinnoima heimoalue
thumb|Pakistanin heimoalueet Afganistanin vastaisen rajan pinnassa. Liittovaltion hallinnoima heimoalue oli itsehallinnollinen alue Pakistanin luoteisosassa Afganistanin vastaisella rajalla. Alueen asukkaat kuuluvat pataaneihin, joista pääosa asuu Afganistanin alueella sen valtaväestönä.
Afganistan ei ole virallisesti hyväksynyt rajaa. Afganistanin emiiri Abdur Rahman Khan solmi sopimuksen Intian ja itsenäisen Afganistanin rajasta Britannian kanssa, eikä Pakistania vielä silloin ollut olemassa. Siksi osa afganistanilaisista poliitikoista on esittänyt alueen liittämistä Afganistaniin.
Kolmas neuvostoliittolainen Etelä­mantereen tutkimusretkikunta
Kolmas neuvostoliittolainen Etelä­mantereen tutkimusretkikunta (1957–1959) oli kolmas neuvostoliittolaisten tekemä Etelä­mantereen tutkimusretkikunta. Retkikuntaa johti neuvostoliittolainen tutkija Jevgeni Tolstikov. Retkikuntaan kuului kaikkiaan 445 miestä (mukaan lukien alusten RV Ob ja Kooperatsija miehistöt), joista 183 aikoi talvehtia mantereella. Vietettyään talven Mirnyi-tutkimusasemalla retkikunta jatkoi matkaansa syyskuussa 1958. Yksi ryhmä saavutti Etelämantereen luoksepääsemättömyyden navan, jonne perustettiin tukikohta 14. joulukuuta.
Saksan jalkapallon 1. Bundesliiga 1966–1967
Kauden yhteenveto
Pienenä huomautuksena todettakoon, että Meidericher SV vaihtoi nimensä MSV Duisburgiksi vuoden 1967 alussa.
Sky Team
thumb|Sky Teamin logo|right|250px Sky Team Corporation (tunnetaan myös nimellä Jiangsu Sacin Motorcycle Co., Ltd) on vuonna 1999 perustettu kiinalainen yritys, joka valmistaa muun muassa mopoja ja kevytmoottoripyöriä.
Mopoluokassa Sky Team tarjoaa enduroita ja tossumopoja. Endurot perustuvat muun muassa rungoltaan ja katteiltaan Hondan CR-malleihin ja KTM:n crosseihin.
Civilization
Pelin idea
Pelaaminen on vuoropohjaista. Pelin lajityyppiä kutsutaan myös 4X-strategiaksi.
Troikka (täsmennyssivu)
Troikka voi tarkoittaa ainakin seuraavia:
Suomi–Assyria-yhdistys
Assyrialaisiksi nimitetään Syyrian ja Irakin kristittyjä aramean- ja syyriankielisiä asukkaita. Assyrialaisia on muuttanut länsimaihin, esimerkiksi Yhdysvaltoihin, Saksaan ja Ruotsiin. Suomessa assyrialaisia on runsaat 200, joista suurin osa asuu Oulussa.
Belgianpaimenkoira laekenois
Luonne
Belgianpaimenkoira tarkkailee jatkuvasti mitä sen ympärillä tapahtuu ja se puolustaa tarvittaessa myös isäntäänsä. Se suhtautuu vieraisiin epäluuloisesti. Rodulla esiintyy kuitenkin myös heikkohermoisuutta, pehmeyttä sekä paukkuarkuutta.
Fortum
Fortumin osake noteerataan Nasdaq Helsingissä.
2018–2021
Tammikuussa 2018 energiayhtiö E.ON hyväksyi Fortumin ostotarjouksen saksalaisen energiayhtiö Uniperin osakkeista, kaupan arvo oli 3,76 miljardia euroa. Tarjouksen mukaan Fortum sai lähes 47 prosentin osuuden Uniperin osakkeista ja äänioikeuksista. Uniperin johto arvosteli kauppaa pitäen sitä vihamielisenä. Uniperin sähköntuotannon kapasiteetti Fortumiin verrattuna oli vuonna 2018 kolminkertainen eli noin 11 000 megawattia. Kapasiteetistä noin kolmannes oli hiilivoimaa ja loput noin 70 prosenttia kaasua, ydinvoimaa ja vesivoimaa. Fortum arvioi, että jos Eurooppa lopettaa hiilen käytön, Uniperin kaasu-, vesi- ja ydinvoiman arvo kasvaa enemmän kuin mitä sen hiilivoiman arvossa menetetään. Uniperilla on merkittäviä vesivoimaloita Ruotsissa ja Saksan Alpeilla ja sen liikevaihto (ilman trading-toimintoja) oli noin kaksi kertaa Fortumia suurempi. Venäjän kilpailuviranomaisten antaman rajoituksen vuoksi Fortum ei saanut aluksi kasvattaa Uniper-osuuttaan yli 50 prosenttiin. Vaatimus perustui siihen, että Uniperin Venäjän tytäryhtiöllä Uniprolla oli yhdellä voimalaitoksellaan juomaveden puhtauden valvontaan tarvittava lisenssi, mikä luokitellaan Venäjän lain mukaan strategiseksi toiminnaksi. Fortumin omilla voimalaitoksilla vastaava toiminta oli ulkoistettu paikalliselle toimijalle.
Helmikuussa 2019 Uniperin hallintoneuvosto lopetti valtataistelun Fortumin kanssa ja kauppaa vastustaneet toimitusjohtaja Klaus Schäfer ja talousjohtaja Christopher Delbrück saivat lähteä yhtiöstä elokuun 2019 loppuun mennessä. Syyskuussa 2019 Uniper suunnitteli hollantilaisen Telegraaf-lehden mukaan oikeustoimia Alankomaita vastaan, joka päätti kieltää hiilen energiakäytön vuoteen 2030 mennessä kompensoimatta laitosten omistajia. Päätös velvoittaisi Uniperin sulkemaan vuonna 2016 avatun hollantilaisen hiilivoimalansa 26 vuotta ennakoitua aiemmin. Hiilen poltto lopetetaan myös Suomessa hiilikieltolain mukaan vuoteen 2030 mennessä, kun taas Saksassa kivi- ja ruskohiilestä pyritään eroon vuoteen 2038 mennessä, ja laitosten omistajia kompensoidaan menetyksistä. Uniper on suunnitellut avaavansa kesällä 2020 Saksaan uuden Datteln 4-hiilivoimalan, jota Saksan hiilikomissio on vastustanut. Saksan hallitus perusteli Datteln 4:n avaamista sillä, että on järkevämpää sulkea vanhat, vähemmän tehokkaat laitokset, kuin kieltää modernin voimalan avaaminen, josta olisi jouduttu maksamaan suuret korvaukset. Lokakuussa 2019 Fortum ilmoitti, että se lisää omistuksensa Uniperista 70,5 prosenttiin hankittuaan osakkeita Elliottilta ja Knight Vinkeltä. Kaupan myötä Uniperista tuli Fortumin tytäryhtiö ja Fortum sai Uniperissa enemmistöosuuden. Moody's ja Fitch, jotka ovat maailman parhaimpien luottoluokittajien joukossa, ilmoittivat harkitsevansa Fortumin luottoluokituksen alentamista Uniper-kaupan vuoksi. . Kauppalehden mukaan muutama suursijoittaja pelkäsi Uniper-oston heikentävän Fortumin osakekurssia. . Marraskuussa 2019 Fortum sai Venäjän viranomaisilta alustavan luvan Uniper-kauppoihinsa. Marraskuussa joukko suomalaisia kansalaisjärjestöjä vaati, että ilmastonmuutoksen torjuminen olisi otettava vahvemmin mukaan valtion päätöksentekoon. Ne halusivat, että valtio vaatii omistamiltaan yhtiöiltä, kuten Fortumilta, suunnitelman siitä, kuinka nämä mukauttavat liiketoimintansa niin, että se on linjassa Pariisin ilmastotavoitteiden kanssa.
Kaukojäähdytys
Fortum tarjoaa myös kaukojäähdytystä eli kaukokylmää. Kiinteistöihin asennetaan kaukokylmäkeskus, jolla niin lauhdelämpö siirretään kaukolämpöverkkoon. Palvelun käyttäjiin kuuluu esimerkiksi kauppakeskus Ainoa ja Accountor Tower.
Jekaterina Dolgorukova
Ruhtinatar Jekaterina Mihailovna Dolgorukova (14. marraskuuta (J: 2. marraskuuta) 1847 Volhynia, Venäjä, nyk. Ukraina – 15. helmikuuta 1922 Nizza, Ranska) myöhemmin ruhtinatar Jurjevskaja, oli keisari Aleksanteri II:n rakastajatar ja myöhemmin lyhytaikainen toinen puoliso. Aleksanteri II:n salamurhan jälkeen hän muutti Ranskaan, missä kuoli varattomana vuonna 1922, tuhlattuaan sitä ennen suuren omaisuutensa.
Time
Timella on ollut tapana kertoa uutiset henkilöiden kautta, ja kansikuvassa on vuosikymmenten ajan ollut yksi henkilö kerrallaan. Time-lehden kanteen pääsyä pidetään suuressa arvossa. Lehden ensimmäinen numero ilmestyi 3. maaliskuuta 1923, jolloin kantta koristi Joseph Gurney Cannon. Haddenin kuoltua 1929 Luce otti lehden ohjat käsiinsä. Lehden levikki vuonna 2014 oli noin 3,3 miljoonaa.
Jekaterina Dolgorukova
Elämäkerta
Keisari Aleksanteri II:n ja Jekaterina Dolgorukovan välinen avioliitto kesti vain seitsemän kuukautta, sillä Aleksanteri II murhattiin pommiattentaatissa 13. maaliskuuta 1881. Dolgorukova sai puolisoaan keisarina seuranneelta Aleksanteri III:lta — joka oli isälleen antamansa lupauksen mukaisesti velvollinen huolehtimaan hänestä — käyttöönsä noin 3,4 miljoonan ruplan eläkkeen (n. 49 miljoonaa dollaria vuoden 2017 valuutassa) sillä ehdolla, että hän ei jää asumaan Talvipalatsiin. Hän muutti kansan hyljeksimänä Ranskaan. Siellä hänellä oli 20 palvelijan talous, talo sekä Pariisissa, Biarritzissa että Villa Georges -niminen huvila boulevard Dubouchage'lla Nizzassa ja hän käytti matkustaessaan yksityistä junavaunua. Hän kuoli Nizzan huvilassaan vuonna 1922 velkaantuneena ja suurimmaksi osaksi omaisuutensa alle sen todellisen arvon pois myyneenä.
Fortum
Kierrätys- ja jäteratkaisut
Fortumin Kiertotalouskylä-hanke sai Vuoden ilmastoteko 2017 -tunnustuksen Energiateollisuus ry:n kestävän kehityksen foorumilta keväällä 2017.
Geoterminen lämmöntuotanto
Marraskuussa 2014 uutisoitiin, että St1 ja Fortum alkavat rakentaa Espooseen Suomen ensimmäistä geotermisellä energialla toimivaa teollisen mittakaavan lämpölaitosta. Tuotantolaitoksen suunnitteli St1 Deep Heat Oy ja se rakennettiin Fortumin lämpölaitoksen alueelle Otaniemeen.
Hiilidioksidipäästöt
WWF ehdotti tammikuussa 2020, että Fortum lisäisi Pariisin ilmastokokouksen mukaiset tavoitteet yhtiöjärjestykseensä. Helmikuussa Fortumin hallitus ehdotti WWF:n ehdotuksen hylkäämistä virallisessa yhtiökokouksessa. Huhtikuussa järjestetyssä virallisessa yhtiökokouksessa Fortum hyväksyi hallituksensa suosituksen. Päätöstä perusteltiin sillä, ettei yhtiöjärjestys ole oikea paikka strategisten tavoitteiden kirjaamiseen. Fortumin hallitus kertoi yhtiön tekevän johdonmukaista työtä puhtaamman maailman puolesta. Fortumin viestinnän mukaan ”yhtiön strategia on rakennettu sille olettamalle, että Fortum menestyy hiilineutraalissa yhteiskunnassa”. Kokon mukaan Fortum tukee Pariisin ilmastosopimuksen mukaisia tavoitteita hiilineutraalista Euroopasta vuoteen 2050 mennessä ja aikoo luoda Uniperin kanssa yhteiset tavoitteet, jotka ovat ilmastosopimusta kunnianhimoisempia.
Time
Historia
2000-luvulla Time on monien muiden aikakauslehtien tapaan kärsinyt media-alan muutoksen ja se on joutunut hakemaan säästöjä muun muassa irtisanomalla työntekijöitään ja sulkemalla joitakin Yhdysvaltain toimistojaan.
Fortum
Oikeusjuttu Alankomaita vastaan
Vuonna 2021 Elokapinan ympäristöaktivisti Elijah Saulio oli seitsemän päivää nälkälakossa mielenilmauksena Alankomaiden oikeusjuttua vastaan.
Nalle Virolainen
Tatuointien puolestapuhujana Virolainen on esiintynyt omissa sekä muiden pienlehdissä kuten Tattoo Freak. Parhaiten hänet kuitenkin muistetaan elävänä esimerkkinä, sillä hän on kauttaaltaan kasvoja lukuun ottamatta tatuoitu henkilö. Lukuisat tatuointinsa hän on tehnyt itse käyttämättä sähköisiä tatuointikoneita. Hän perusteli tatuointejaan aikoinaan Ilta-Sanomissa näin: ”Valmistaudun kuolemaan tietynnäköisenä.”
Seija Hirvikallio
Seija Marketta Hirvikallio (s. 22. huhtikuuta 1956 Luumäki) on suomalainen arkkitehti, joka on työuransa aikana restauroinut useita Tampereen arvorakennuksia. Hän on osallistunut muun muassa Vanhan kirjastotalon, Tampereen Teatterin, Raatihuoneen, Näsilinnan, Pikkupalatsin ja Viinikan kirkon kunnostukseen.
Vajorahkasammal
Elinympäristö
Vajorahkasammal kasvaa vähäravinteisten nevojen rimpipinnoilla.
Quebec Nordiques
Quebec Nordiques oli vuonna 1972 perustettu ja vuonna 1995 lakkautettu kanadalainen jääkiekkoseura Quebecista. Perustettaessa vuonna 1972 seura liittyi pohjoisamerikkalaiseen WHA-liigaan, mutta siirtyi sarjan lakkauttamisen myötä vuonna 1979 kilpailevaan NHL-liigaan. Vuonna 1995 joukkueen uudet omistajat päättivät siirtää organisaation Yhdysvaltain Coloradoon, joten Nordiques lakkasi samalla olemasta. Denverin kaupunkiin muuttanut seuraajajoukkue pelaa yhä NHL-liigassa nimellä Colorado Avalanche.
Pekka Nuorteva
Ura
Pekka Nuortevan isä oli pakinoitsija Olli eli Väinö Nuorteva ja hänen lapsensa ovat Liisa Nuorteva, Jussi Nuorteva ja Eeva-Maria Tiusanen (o.s. Nuorteva).
Red Beattie
Beattie pelasi NHL:ssä yhdeksän kauden ajan edustaen Boston Bruinsia, Detroit Red Wingsiä ja New York Americansia.
Jakob Haartman
Haartman toimi myös valtiopäivämiehenä vuosina 1778–1779. Hänen puolisonsa oli Eleonora Elisabet de la Myle (1726–1810). Hänen isänsä oli Johan Haartman vanhempi, FM ja Turun akatemian teologian professori, ja äitinsä Maria Sundenius.
Piikiekko
Piikiekkojen valmistus
Piitanko valmistetaan sulasta puhtaasta ja hallitusti seostetusta piistä siten, että sulaan kastetusta siemenkiteestä alkaa hitaasti kasvaa tanko, joka säilyy koko kasvatuksen ajan yhtenä kiteenä. Tässä Czochralski-menetelmässä siemenkidettä nostetaan inertissä kaasussa sulasta ylös. Tankoja kasvatetaan eri paksuuksilla riippuen hieman käyttötarkoituksesta. Suuressa määrin tuotetut mikropiirit tehdään mahdollisimman suurille kiekoille. Nykyään tuotannollisessa käytössä olevat kiekot ovat suurimmillaan halkaisijaltaan 300 mm. Todennäköisesti 450 mm tulee olemaan seuraavaksi suurin koko. Pienemmissä määrin tuotetut erikoispiirit tehdään pienemmille kiekoille. Yleisesti käytettyjä halkaisijoita ovat 25, 50, 75, 100, 125, 150, 200 ja 300 mm. Kiekkojen tyypillinen paksuus on 0,3–0,8 mm. Ne irrotetaan tangosta, joka on olemukseltaan kova lasimainen keraamitanko, sahaamalla timanttiterällä tai metallilangalla, johon on sijoitettu leikkaavia timantteja. Sahaamisen jälkeen kiekot kiillotetaan mekaanisesti yhdeltä tai molemmilta puolilta, jotta pinta on peilimäinen ja riittävän tasainen mikropiirien kalvorakenteiden kasvatukseen.
Käsimuoto
Käsimuoto on sormien asento viittoman suorittamisen aikana. Käsimuoto voi pysyä samana tai muuttua viittoman loppua kohti. Viittoman käsimuodolla tarkoitetaan sormien asentoa viittoman aikana. Käsimuoto voi viittomassa pysyä samana tai muuttua. Käsimuodon muutoksessa käsi joko avautuu tai sulkeutuu, sormet koukistuvat tai peukaloa ja muita sormia hierotaan vastakkain. Lisäksi joissakin lukusanaviittomissa ja sormiaakkosia sisältävissä viittomissa esiintyy muunlaisia käsimuodon muutoksia.
Piikiekko
Piikiekkojen valmistus maailmalla
Vuonna 2006 viisi suurinta puolijohdekiekkojen valmistajaa olivat:
Nura Farah
Kirjailijaksi
Farah halusi itsekin kirjoittaa. Hänen esikuvinaan olivat Khaled Hosseinin kirjoittamat Leijapoika ja Tuhat loistavaa aurinkoa sekä Chimamanda Ngozi Adichien Kotiinpalaajat. Hän suomensi Otavalle somalian kielisiä sanoja ja ehdotti heille, että hän voisi kirjoittaa kirjan somalien elämästä.
Scepter of Goth
Scepter of Goth (tai Sceptre of Goth) on historiallinen MUD-tyylinen peli. Se oli ensimmäinen kaupallinen MUD Yhdysvalloissa ja yleensäkin yksi genren ensimmäisistä kaupallisista edustajista. Sen tapahtumat sijoittuivat tyypillisesti Boldhomen fiktiiviseen kaupunkiin, vaikkakin käytössä ollut ohjelmisto mahdollisti myös muunlaisten peliympäristöjen käyttämisen. Scepter on inspiroinut useita myöhempiä monen käyttäjän pelejä, varsinkin Swords of Chaosta sekä Mordor-sarjan MUDeja, ja sitä voidaan pitää yhtenä tämän päivän MMORPG-pelien esi-isänä.
Murja
thumb|upright|Murjan kirkon rauniot. Murja on kylä Leningradin alueen Seuloskoin piirin Rahjan kunnassa. Se sijaitsee Laatokan rannalla Murjajoen suussa. Kylässä on seitsemän asukasta (vuonna 2007).
Abe Vigoda
Vigoda syntyi New Yorkissa vuonna 1921. Hänen isänsä oli Samuel Vigoda ja äiti Lena Vigoda. Hän omaksui gangsteri Sal Tession roolin elokuvassa Kummisetä (1972), jossa hän näytteli Marlon Brandon esittämän Don Vito Corleonen lapsuudenystävää. Yhdysvalloissa vuosina 1975–1982 esitetyssä Barney Miller -poliisikomediasarjassa Vigoda esitti etsivä Phil Fishiä, joka sai myös oman sarjansa nimeltä Fish.
Virke
Etenkin puheenomaisessa tekstissä voi tavata myös virkkeitä, joissa ei ole yhtään varsinaista lausetta, eli vaillinaisia lauseita, joista puuttuu persoonamuotoinen verbi
Pamela Ryan
Pamela Ryan (o.s. Kilborn, s. 12. elokuuta 1939) on entinen australialainen pika-aitajuoksija.
Jääkiekon SM-liigakausi 1996–1997
Kausi 1996–1997 oli jääkiekon SM-liigan 22. kausi. Mestaruuden voitti Jokerit. Toiseksi tuli Turun Palloseura ja kolmanneksi Hämeenlinnan Pallokerho. Runkosarjan pistepörssin voitti Petri Varis ja pudotuspelien pistepörssin Kimmo Rintanen.
Fonetiikka
Auditiivinen fonetiikka
Auditiivinen fonetiikka tutkii puheen auditiivista prosessointia, akustisten signaalien ja puheen havaitsemisessa tapahtuvia reaktioita ja esimerkiksi akustisten signaalien ja auditiivisten vasteiden yhteyksiä.
Xerox
Tietotekniikan keksintöjä
1976 oli vuosi, jolloin Rank Xerox toi Suomen markkinoille telekopiokoneen, kaoliinisavella käsitellyllä paperilla toimivan telefax-laitteen eli faksin, joka syrjäytti telexin ja mullisti yritysten välistä viestintää. Vuonna 1977 Xerox toi markkinoille maailman ensimmäisen lasertulostimen, jonka nopeus oli 120 kpl neljässä minuutissa.
Xerox Euroopassa
Euroopassa Xerox aloitti liiketoiminnan 1950-luvulla Rank Xerox-nimellä, yhteistyökumppaninaan brittiläinen Rank-yhtymä, jonka päätoimiala elokuvateatterit oli television takia laskusuunnassa. Suomeen Rank Xerox Oy perustettiin vuonna 1964, yhtiön pääkonttori sijoitettiin vähän tämän jälkeen Helsingin keskustan Metallitaloon, jossa vieläkin ovat paikoillaan Rank Co:n logona olleet gongia lyövät miehet messinkisissä ovenkahvoissa. Uusi pääkonttori rakennettiin Espoon Mankkaalle vuonna 1974. Niihin aikoihin Xerox oli yrityksenä noussut veronmaksajana Suomen toiseksi suurimmaksi, heti Alkon jälkeen. Rank Xerox asetettiin jopa "määrääväksi markkinoilla", kuten Valio voivuorineen.
Fenyyliasetaldehydi
Fenyyliasetaldehydi (C8H8O) on aromaattisiin aldehydeihin kuuluva orgaaninen yhdiste. Yhdistettä voidaan käyttää hajusteiden ja orgaanisten yhdisteiden kuten polymeerien ja lääkeaineiden valmistukseen. Yhdistettä esiintyy myös kukkien tuoksuissa ja semiokemikaalina eliöiden viestinnässä.
Sosiaalisen median optimointi
Sosiaalisen median optimoinnin tapoja ovat:
Sosiaalisen median avulla optimointi liittyy käsitteeseen Hakusanamainonta, mutta eroaa siitä kuitenkin selvästi. Ensisijaisesti SMO:n tarkoitus on kerätä kävijöitä verkkosivuille muista lähteistä kuin hakukoneista, vaikka onnistuneen SMO-työn tuloksena saadaan myös parempi asema hakutuloksissa.
SMO:ta voidaan pitää tärkeänä osana maineenhallintaa verkossa (ORM = online reputation management) tai maineenhallintaa hakukoneissa (SERM = search engine reputation management).
Dick Samplari ja Mutteri-koira
Sarja sijoittui ensimmäiseen maailmansotaan, kun lentäjä-ässät Kapteeni Sählä ja Matti-koira, sekä korppikotka ilmavoimien jäsenet Klonkku ja Silli yrittävät kenraalin käskystä pysäyttää jenkkiläisen kyyhkysen toimittamasta kirjeitä toiselle puolelle.
Mikojan-Gurevitš MiG-21
Käyttäjämaat
Romania oli viimeinen maa, joka käytti Israelin päivittämää MiG-21 Lancer -hävittäjää, kunnes koneet poistettiin käytöstä 15. toukokuuta 2023.
Häränsilmä (Lahti)
Häränsilmä on 1983 luonnonsuojelualueeksi rauhoitettu suppalampi Lahden stadionin läheisyydessä. Sen alkuperäinen pinta-ala on ollut 1 ha, mutta umpeenkasvun vuoksi sen vesipinta-ala on supistunut 0,2 hehtaariin.
Mikojan-Gurevitš MiG-21
Tekniset tiedot
MiG-21BIS-versiota vastasi koulutusversio MiG-21 UM
Häränsilmä (Lahti)
Paikka
Häränsilmälle on voinut aikaisemmin päästä ajamalla Teivaanmäen kautta, mutta se on estetty nykyään riippulukolla lukitulla puomilla. Alueelle pääsee Lahden stadionin ja Lahden suurhallin välisen alueen pysäköintialueelta pururataa pitkin kävellen.
Suomenlahti
Geologia
Ennen Veiksel-jääkautta 130 000–115 000 vuotta sitten Suomenlahti oli osa Eemmerta ja ulottui Vienanmerelle asti. Jäätikön reunan perääntyessä Suomenlahti oli aluksi osa makeavetistä Baltian jääjärveä, myöhemmin Yoldiameren lahti. Maankohoaminen erotti sen uudelleen järveksi, osaksi Ancylusjärveä. Noin yhdeksäntuhatta vuotta sitten valtameren pinnan noustessa suolaista vettä alkoi virrata Tanskan salmien kautta Itämereen ja alkoi Litorinameren aika.
Ympäristöongelmat
Suomenlahden rannalla on useita öljynjalostamoita, joihin on paljon tankkeriliikennettä. Suomenlahdella kuljetetaan vuosittain öljyä 165 miljoonaa tonnia. Määrä on seitsemän kertaa niin suuri kuin 1990-luvulla. Kolmannes Venäjän öljystä kulkee Suomenlahden satamien kautta. Yksirunkoisen aluksen säiliön puhkeaminen aiheuttaisi vakavan öljyvahingon. Kylmässä vedessä öljy haihtuu hitaasti, ja jää ja luodot haittaisivat öljyn keräämistä.
Satamat
Tallinna Sadaman satamissa käsitellään noin 90 prosenttia Viron tavaraliikenteestä.
Historia
Suomenlahti on yksi maailman suurimmista laivojen hautausmaista. Sinne on uponnut monia aluksia, jotka säilyvät hyvin alhaisen suolapitoisuuden (joka johtaa laivamatojen poissaoloon) sekä hapettomien syvänteiden ansiosta ja siksi, että alueella ei ole voimakkaita merivirtoja tai vuorovettä.
Hallinto
Suomi on määritellyt aluevesiensä ulkorajan siten, että se kulkee vähintään kolmen meripeninkulman etäisyydellä keskiviivasta ja jää kaikissa kohdin kansainväliseen merenkulkuun vakiintuneesti käytettävän reittijakoalueen pohjoispuolelle.
Wattitunti
Wattitunti (tunnus Wh, W h tai W·h) on energian yksikkö, joka vastaa watin tehoa tunnin ajan. Sähköenergian määrää mitattaessa käytetään usein kilowattituntia (tunnus kWh tai kW·h). 1 kWh on 1 000 Wh.
La Grande Écurie et la Chambre du Roy
Tausta
Aluksi orkesteri oli kiinnostunut 1600- ja 1700-luvun säveltäjien teoksista kuten Jean-Baptiste Lullyn, Jean-Philippe Rameaun tai Georg Friedrich Händelin oopperoista. Kuitenkin orkesterin 20-vuotisjulaa vietettäessä sen ohjelmistoon kuului kaksi Alcaste-oopperaa, Lullyn ja Cluckin. Molempia esitettiin orkesterin Théâtre des Champs-Elysées -teatterissa. Myös Camparan motetit esitettiin Versaillesin linnan kuninkaallisessa kappelissa sekä Händelin ooppera Amadeo Opéra Clmique -teatterissa. Perustamisensa jälkeen orkesteri on soittanut reilusti yli 1 500 konserttia eri puolilla maailmaa. Useista konserteista on tehty myös niiden ensimmäisiä äänityksiä, näin on laita myös Händelin Rinaldo-, Lullyn Alceste- ja Marc-Antoine Charpentierin Les Vêpres Solennelles -oopperoiden kanssa.
Volter Kilpi
Yksityiselämä
Volter Kilven ensimmäinen puoliso oli vuonna 1927 kuollut kirjailija Hilja Kilpi (o.s. Vanhakartano). Heidät vihittiin vastoin morsiamen vanhempien suostumusta 10. kesäkuuta 1907 Turussa. Heille syntyivät lapset Riitta Valpuri (1910–1982), Suomen kansallismuseon johtaja; Eerik Jaakkima Volter (1914–1988), Tampereen teknillisen korkeakoulun mekaanisen teknologian professori; hallintoneuvos Lassi Topias Taavetti (1920–2007), KHO:n jäsen. Toinen puoliso vuodesta 1935 sairaanhoitaja Gunborg Elisabeth (o.s. Grönroos) 1901–1977. Volter Kilven veli Eero Kilpi oli Suomen Kansallisteatterin näyttelijä ja toinen veli Sulo Kilpi oli kemian professori.
Prefektuuri
Ranska
Jokainen Ranskan departementti muodostaa oman prefektuurinsa (préfecture départementale). Oman prefektuurinsa muodostaa myös jokainen Ranskan 18 alueesta (préfecture de région). Koska näiden prefektuurien alueet vastaavat täysin departementteja ja alueita, sanalla "prefektuuri" viitataan yleensä vain niiden pääkaupunkeihin (virallisesti siis prefektuurin pääkaupunkiin, chef-lieu de préfecture) tai niissä oleviin hallintorakennuksiin.
Lisäksi Ranskan merialue on jaettu kolmeen meriprefektuuriin, joiden tehtäviin kuuluu mm. meripelastus ja ympäristönsuojelu. Prefektuurit ovat Atlantin meriprefektuuri, joka toimii Brestissä, Välimeren meriprefektuuri Toulonissa sekä Englannin kanaalin ja Pohjanmeren meriprefektuuri Cherbourgissa.
Yhdyskunta (biologia)
Yhdyskunta tarkoittaa biologiassa läheisesti yhdessä elävien saman lajin edustajien muodostamaa ryhmää. Ryhmän jäsenten välisellä yhteistyöllä saavutetaan usein merkittävää hyötyä, kuten parempia hyökkäys- tai puolustautumiskeinoja. Jotkin hyönteiset, kuten muurahaiset, selviytyvät vain yhdyskunnissa.